Sturla Brandth Grøvlen

**Sturla Brandth Grøvlen** (født 11. mars 1980 i Trondheim) er en norsk filmfotograf. Frem til 2013 stavet han mellomnavnet sitt *Brandt*. Han bor og arbeider i København. Ved Filmfestivalen i Berlin (Berlinalen) i 2015 ble han tildelt Sølvbjørnen for fremragende kunstnerisk prestasjon, for filmfoto på spillefilmen *[[En natt i Berlin]]*. 

## Oppvekst og utdannelse
Grøvlen vokste opp på Kattem og Lundåsen i Trondheim. Han studerte filmhistorie og filmteori ved Høgskolen i Lillehammer i studieåret 2000–2001. Deretter studerte han ved  i Ebeltoft. Han studerte fotografi ved Kunst- og designhøgskolen i Bergen fra 2003 til 2006. I årene 2007–2011 studerte han film ved Den Danske Filmskole i København.

## Kunstnerisk virke
Ved Filmfestivalen i Berlin (Berlinalen) i 2015 ble han tildelt Sølvbjørnen for fremragende kunstnerisk innsats for fotograferingen i filmen *[[En natt i Berlin]]* (2015), tysk originaltittel *Victoria*, som ble regissert av Sebastian Schipper. Filmen har 140 minutter med én takning, uten klipp. *Victoria* var Grøvlens andre langfilm som fotograf. Han var også fotograf på den islandske filmen *Hrútar* (norsk tittel *Stabukker*) som hadde premiere i 2015 og vant publikumsprisen på Tromsø Internasjonale Filmfestival i 2016.

I januar 2021 ble han tildelt Liv Ullmann-prisen for sin innsats som toneangivende fotograf både i nordisk og internasjonal film. Han vant Sven Nykvist-prisen under Göteborg filmfestival i 2022 for filmingen til Eskil Vogts film *[[De uskyldige]]* og Amandaprisen 2022 i klassen beste foto for samme film. For filmen *[[Krigsseileren]]* fra 2023 fikk han Spotlight Award fra American Society of Cinematographers i 2023 og Amandaprisen 2023 i klassen beste foto.

## Filmografi (utvalg)
Grøvlen har vært filmfotograf på blant annet følgende kinofilmer og fjernsynsproduksjoner:

* 2009: *The Gentlemen* (dokumentar, kortfilm) (som Sturla B. Grøvlen)
* 2010: *Stefan* (kortfilm) (som Sturla B. Grøvlen)
* 2010: *Venus* (kortfilm)
* 2011: *Karim* (kortfilm) (director of photography - som Sturla Brandt Grøvlen)
* 2011: *M for Markus* (kortfilm)
* 2011: *Før stormen* (kortfilm) (som Sturla B. Grøvlen)
* 2012: *Touch of Magic* (kortfilm) (director of photography - som Sturla Brandt Grøvlen)
* 2012: *Ung for evigt* (kortfilm) (som Sturla Brandt Grøvlen)
* 2012: *Turbo* (kortfilm) (som Sturla Brandt Grøvlen)
* 2013: *Et Dukkehjem* (kortfilm)
* 2014: *The Agreement* (dokumentar)
* 2014: *Lubich & Davidsen* (video, kort)
* 2014/I *I Am Here* 2014: *Kødkataloget* (TV-serie) (5 episoder, 2014) (director of photography - 1 episode, 2014)
** «Elsk mens du tør det» (2014)
** «Hello New Mommy» (2014)
** «#ekskone» (2014)
** «Jeg vil ikke i det hul» (2014)
** «Sugar Tits» (2014) ... (director of photography)

* 2014: *Ártún* (kortfilm)
* 2015: *[[En natt i Berlin]]*
* 2015: *Kunstnerens Lærling* (TV-serie)
* 2015: *Stabukker*
* 2015: *Riders* (kortfilm) (director of photography)
* 2015: *Home Sweet Home* (tv-dokumentarfilm)
* 2016: *[[Shelley (film)|Shelley]]*
* 2016: *[[Hjartasteinn]]*
* 2016: *Red Hot Chili Peppers: Go Robot* (video, kort)
* 2016: *Pistol* (kortfilm)
* 2017: *The Discovery*
* 2017: *Last and First Men*
* 2018: *Kina* (kortfilm)
* 2018: *[[Før frosten]]* 
*2019: *On the Inside of a Military Dictatorship* (dokumentar)
* 2020: *Shirley*
* 2020: *Wendy* – regi: Behn Zeitlin**
* 2020: *[[Et glass til (2020)|Et glass til]]* – regi: Thomas Vinterberg
* 2021: *[[De uskyldige]]* – regi: Eskil Vogt
*2022: *[[Beautiful Beings]]* – regi: Guðmundur Arnar Guðmundsson
* 2023: *[[Krigsseileren]]* – regi: Gunnar Vikene
* 2024: *[[Sommerboken (film fra 2024)|Sommerboken]]* (spillefilm) – regi: Charlie MacDowell
* 2024: *[[Familier som våre]]*  (TV-serie) – sammen med Manuel Alberto Claro – regi: Thomas Vinterberg

## Priser og nominasjoner

## Referanser


## Eksterne lenker
* 
*